*Službeni glasnik*

*Općine Šodolovci*

Godina XXI \_ Šodolovci, 16. veljače 2018. Broj 3\_

**SADRŽAJ**

***AKTI OPĆINSKOG VIJEĆA:***

**1. Zaključak o usvajanju zapisnika sa 6. sjednice Općinskog vijeća Općine Šodolovci**

**2. Odluka o poništenju postupka davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada s područja Općine Šodolovci,**

***AKTI OPĆINSKOG NAČELNIKA:***

**1. Odluka o prihvaćanju Izvještaja Povjerenstva za popis imovine i obveza Općine Šodolovci na dan 31.12.2017. godine,**

***OSTALI AKTI:***

**1. Izvješće o popisu imovine i obveza Općine Šodolovci sa stanjem na dan 31.12.2017. godine**

Na temelju članka 31. Statuta Općine Šodolovci („službeni glasnik općine Šodolovci“ broj 3/09, 2/13 i 7/16) Općinsko vijeće Općine Šodolovci na 7. sjednici održanoj dana 15. veljače 2018. godine donosi

**ZAKLJUČAK**

**o usvajanju zapisnika s 6. sjednice Općinskog vijeća**

**Općine Šodolovci**

Članak 1.

Usvaja se Zapisnik s 6. sjednice vijeća Općine Šodolovci, održane 29. siječnja 2018. godine.

Članak 2.

Ovaj Zaključak objavit će se u „Službenom glasniku Općine Šodolovci“.

KLASA: 021-05/18-01/

URBROJ: 2121/11-18-1

Šodolovci, 15. veljače 2018. PREDSJEDNIK OPĆINSKOG VIJEĆA:

 Tomislav Starčević, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 38. stavak 1. Zakona o koncesijama ("Narodne novine" br. 65/17), članka 298. stavak 1. točka 9. Zakona o javnoj nabavi („Narodne novine“ 120/16) i članka 31. Statuta Općine Šodolovci ("Službeni glasnik Općine Šodolovci" broj 3/09, 2/13 i 7/16) Općinsko vijeće Općine Šodolovci na 7. sjednici održanoj dana 15. veljače 2018. godine donosi

**ODLUKU**

**o poništenju postupka davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada s područja Općine Šodolovci**

I

Poništava se postupak davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada s područja Općine Šodolovci, objavljen u Elektroničkom oglasniku javne nabave 05. prosinca 2017. godine pod brojem objave: 2017/S 01 K-0025466 putem Obavijesti o namjeri davanja koncesije.

II

Novi postupak davanja koncesije po ovom predmetu nabave pokrenut će se nakon što ova Odluka o poništenju postupka davanja koncesije postane izvršna.

III

Ova Odluka o poništenju postupka davanja koncesije dostavit će se svakom ponuditelju s preslikom Zapisnika o pregledu i ocjeni ponuda.

IV

Ova Odluka objavit će se u „službenom glasniku Općine Šodolovci“ te u Elektroničkom oglasniku javne nabave.

Ova Odluka stupa na snagu danom objave u Elektroničkom oglasniku javne nabave.

**Obrazloženje:**

Općinski načelnik općine Šodolovci donio je dana 28. studenoga 2017. godine Odluku o početku postupka davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada s područja općine Šodolovci objavom Obavijesti o namjeri davanja koncesije.

Navedena obavijest je objavljena u Elektroničkom oglasniku javne nabave RH dana 05. prosinca 2017. godine, broj objave: 2017/S 01 K-0025466.

Stručno povjerenstvo za pripremu i provedbu postupka davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada s područja općine Šodolovci je dana 08. siječnja 2018. godine izvršilo javno otvaranje pristiglih ponuda na temelju navedene obavijesti. Prilikom otvaranja ponuda utvrđeno je da je u roku za dostavu ponuda pristigla jedna ponuda i to ponuda trgovačkog društva EKO FLOR PLUS d.o.o. sa sjedištem u Oroslavju, Mokrice 180 C.

Sukladno odredbama članka 34. Zakona o koncesijama, Stručno povjerenstvo je dana 31. siječnja 2018. godine započelo postupak pregleda i ocjene pristigle ponude. Utvrđeno je da je ponuda trgovačkog društva EKO FLOR PLUS d.o.o. uredna i potpuna te sadrži sve formalno pravne uvjete iz Obavijesti o namjeri davanja koncesije. Pregledom cjenika javne usluge prikupljanja, odvoza i zbrinjavanja miješanog komunalnog otpada iz privitka ponude ponuditelja trgovačkog društva EKO FLOR PLUS d.o.o. utvrđeno je da iste predstavljaju skoro stopostotno poskupljenje u odnosu na dosadašnje cijene odvoza komunalnog otpada.

Detaljnijim konzultacijama i istraživanjem tržišta utvrđeno je da je ponuđeni cjenik jedan od najskupljih u općinama u bližem i daljem okruženju.

Stručno povjerenstvo predložilo je, da se u cilju zaštite općeg javnog interesa poništi predmetni postupak davanja koncesije, izradi nova Dokumentacija za nadmetanje a koja bi bila u suglasnosti i u skladu s naknadno usvojenom Odlukom o načinu pružanja javne usluge prikupljanja miješanog komunalnog i biorazgradivog komunalnog otpada na području Općine Šodolovci („službeni glasnik Općine Šodolovci“ broj 2/18) te pokrene novi postupak davanja koncesije po izvršnosti Odluke o poništenju.

Kako su postale poznate okolnosti koje bi, da su bile poznate prije pokretanja postupka davanja koncesije, dovele do sadržajno bitno drugačije Dokumentacije za nadmetanje i Obavijesti o namjeri davanja koncesije za pružanje javne usluge prikupljanja, odvoz i zbrinjavanje miješanog komunalnog otpada s područja Općine Šodolovci, temeljem članka 38. stavak 1., točka 1. i članka 52. stavak 1., točka 1. Zakona o koncesijama („Narodne novine“ broj 65/17) odlučeno je kao u Izreci ove Odluke.

**UPUTE O PRAVNOM LIJEKU:**

Žalba na ovu Odluku izjavljuje se Državnoj komisiji za kontrolu postupaka javne nabave u pisanom obliku i dostavlja neposredno na adresu Koturaška cesta 43/IV, 10000 Zagreb, putem ovlaštenog davatelja poštanskih usluga.

Istodobno s dostavljanjem žalbe Državnoj komisiji za kontrolu postupaka javne nabave, žalitelj je sukladno odredbi članka 405. stavak 3. Zakona o javnoj nabavi obvezan primjerak žalbe dostaviti davatelju koncesije u roku za žalbu, na dokaziv način (s pozivom na evidencijski broj iz Dokumentacije o nabavi na adresu naznačenu za dostavu ponuda u toj Dokumentaciji).

Kada je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno davatelju koncesije.

Žalba se izjavljuje u roku od deset (10) dana i to od dana primitka Odluke o poništenju postupka davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada s područja Općine Šodolovci.

Ako žalba nije izjavljena u propisanom roku, ova Odluka o poništenju postaje izvršna protekom roka mirovanja.

KLASA: 363-02/17-01/8

URBROJ: 2121/11-18-12

Šodolovci, 15. veljače 2018. PREDSJEDNIK OPĆINSKOG VIJEĆA:

 Tomislav Starčević, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temeljem članka 16. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16 i 3/18), te članka 46. Statuta Općine Šodolovci („Službeni glasnik“ 3/09, 2/13 i 7/16) Općinski načelnik Općine Šodolovci dana 31. siječnja 2018. godine donosi

**ODLUKU**

**o prihvaćanju Izvještaja Povjerenstva za popis imovine i obveza**

**Općine Šodolovci na dan 31.12.2017.**

Članak 1.

Općinski načelnik Općine Šodolovci Odlukom (KLASA: 406-08/17-01/2, URBROJ: 2121/11-17-1) od 20. prosinca 2017. godine osnovao je i imenovao Povjerenstvo za popis imovine i obveza Općine Šodolovci i to u sljedećem sastavu:

1. Jovana Avrić, predsjednik

2. Branka Karan, član

3. Vojislav Stojčić, član

Članak 2.

Povjerenstvo za popis imovine i obveza utvrdilo je stanje i dostavilo Izvještaj zajedno sa popisnim listama načelniku Općine Šodolovci dana 30. siječnja 2018. godine.

Članak 3.

Prihvaća se Izvještaj Povjerenstva za popis imovine i obveza Općine Šodolovci sa stanjem na dan 31.12.2017. godine.

Članak 4.

Ova Odluka objavit će se u „Službenom glasniku Općine Šodolovci“.

KLASA: 406-08/17-01/2

URBROJ: 2121/11-18-3

Šodolovci, 31. siječnja 2018. OPĆINSKI NAČELNIK:

 dipl. ing. Mile Zlokapa, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Povjerenstvo za popis imovine i obveza općine Šodolovci**

**IZVJEŠĆE O POPISU IMOVINE I OBVEZA OPĆINE ŠODOLOVCI**

sa stanjem na dan 31.12.2017.g.

Na temelju članka 14. Pravilnika o proračunskom računovodstvu i računskom planu („Narodne novine“ br. 124/14, 115/15 i 87/16) u općini Šodolovci obavljen je popis imovine i obveza sa stanjem na dan 31.12.2017.g.

Za obavljanje popisa imovine i obveza, a sukladno članku 15. Pravilnika o proračunskom računovodstvu i računskom planu i članka 1. Odluke o osnivanju i imenovanju povjerenstva za popis imovine, obveza i potraživanja Općine Šodolovci, općinski načelnik općine Šodolovci osnovao je Povjerenstvo za popis u slijedećem sastavu:

1. Jovana Avrić, predsjednik
2. Branka Karan, član
3. Vojislav Stojčić, član.

Osnovano Povjerenstvo je provelo postupak utvrđivanja stvarnog stanja imovine i obveza, prema kojem se postojeća knjigovodstvena stanja svode na popisom utvrđena – stvarna stanja.

Sukladno Uputi Ministarstva financija o obavljanju popisa imovine i obveza od dana 11. prosinca 2015.g. (KLASA: 400-01/15-01/112; URBROJ: 513-05-02-15-2 ) popisom je potrebno obuhvatiti svu imovinu i obveze koji su u strukturi Računskog plana proračuna obuhvaćeni razredima:

0 Nefinancijska imovina

1 Financijska imovina

2 Obveze.

Provedenim popisom imovine i obveza Povjerenstvo je konstatiralo dalje navedeno u ovom Izvješću.

***NEFINANCIJSKA IMOVINA***

Nefinancijsku imovinu općine Šodolovci čini:

1. Neproizvedena dugotrajna imovina,
2. Proizvedena dugotrajna imovina,
3. Sitni inventar i
4. Dugotrajna nefinancijska imovina u pripremi.

U Tablici br. 1 je pregled knjigovodstvenog stanja neproizvedene dugotrajne imovine na dan 31. 12. 2017.g.

Tablica br. 1: Knjigovodstveno stanje neproizvedene dugotrajne imovine općine Šodolovci na dan 31.12.2017.g.

|  |  |  |  |
| --- | --- | --- | --- |
| **Naziv** | **Nabavna vrijednost (kn)** | **Ispravak vrijednosti (kn)** | **Knjigovodstveno stanje na dan 31.12.2017.g. (kn)** |
| Neproizvedena dugotrajna imovina | 62.801,00 | 0,00 | 62.801,00 |

Detaljniji prikaz neproizvedene dugotrajne imovine vidljiv je iz popisnih lista priloženih uz ovo Izvješće. Budući da općinsko zemljište čini najveći dio neproizvedene dugotrajne imovine, a vrijednost istoga još uvijek nije procijenjena Povjerenstvo predlaže da se izvrši procjena tijekom 2018. g. kako bi Bilanca sa stanjem na dan 31.12.2018.g. iskazivala odgovarajuću vrijednost.

Najveći udio u ukupnoj nefinancijskoj imovini se odnosi na proizvedenu dugotrajnu imovinu, a knjigovodstveno stanje iste vidljivo je iz Tablice br. 2.

Tablica br. 2: Knjigovodstveno stanje proizvedene dugotrajne imovine općine Šodolovci na dan 31.12.2017.g.

|  |  |  |  |
| --- | --- | --- | --- |
| **Naziv** | **Nabavna vrijednost (kn)** | **Ispravak vrijednosti (kn)** | **Knjigovodstveno stanje na dan 31.12.2017.g. (kn)** |
| Proizvedena dugotrajna imovina | 8.523.757,24 | 2.999.197,43 | 5.524.559,81 |

Sve nekretnine i stvari koje predstavljaju proizvedenu dugotrajnu imovinu općine Šodolovci evidentirane su u popisne liste koje čine sastavni dio ovog Izvješća.

Tablica br. 3: Knjigovodstveno stanje sitnog inventara općine Šodolovci na dan 31.12.2017.g.

|  |  |  |  |
| --- | --- | --- | --- |
| **Naziv** | **Nabavna vrijednost (kn)** | **Ispravak vrijednosti (kn)** | **Knjigovodstveno stanje na dan 31.12.2017.g. (kn)** |
| Sitni inventar | 60.224,86 | 60.224,86 | 0,00 |

Tablica br. 4: Knjigovodstveno stanje dugotrajne nefinancijske imovine u pripremi općine Šodolovci na dan 31.12.2017.g.

|  |  |  |  |
| --- | --- | --- | --- |
| **Naziv** | **Nabavna vrijednost (kn)** | **Ispravak vrijednosti (kn)** | **Knjigovodstveno stanje na dan 31.12.2017.g. (kn)** |
| Dugotrajna nefinan. imovina u pripremi | 910.240,08 | 0,00 | 910.240,08 |

Temeljem svega prethodno navedenog Povjerenstvo je utvrdilo usklađenost stvarnog i knjigovodstvenog stanja nefinancijske imovine odnosno usklađenost analitičke evidencije ove imovine s evidencijama iste iz glavne knjige.

***FINANCIJSKA IMOVINA***

Povjerenstvo je popisom imovine i obveza utvrdilo da financijsku imovinu općine Šodolovci na dan 31.12.2017.g. čini:

1. Novac u banci i blagajni,
2. Depoziti, jamčevni polozi i potraživanja od zaposlenih te za više plaćene poreze i ostalo,
3. Potraživanja za dane zajmove,
4. Dionice i udjeli u glavnici,
5. Potraživanja za prihode poslovanja i
6. Potraživanja od prodaje nefinancijske imovine.

Uvidom u blagajničke izvještaje i izvode sa žiro računa Povjerenstvo je utvrdilo sljedeće stanje novca u banci i blagajni na dan 31.12.2017.g.:

Novac na žiro-računu kod tuzemnih poslovnih banaka:………………..1.390.864,00 kn

Kunska blagajna:………………………………………………………………………………2.430,69 kn

Stvarno stanje novca u banci i blagajni u potpunosti odgovara knjigovodstvenom stanju.

Vrijednost depozita, jamčevnih pologa i potraživanja od zaposlenih te za više plaćene poreze i ostalo iznosi 13.569,92 kn. Potraživanja za dane zajmove iznose 40.000,00 kn, a odnose na zajam odobren Komunalnom trgovačkom društvu Šodolovci d.o.o. sukladno Ugovoru o zajmu od 31.01.2017.g. ( KLASA: 403-02/17-01/1; URBROJ:2121/11-17-1) dok vrijednost dionica i udjela u glavnici iznosi 20.000,00 kn, a odnosi se na udio u glavnici istog trgovačkog društva čiji je osnivač i jedini vlasnik općina Šodolovci.

Potraživanja za prihode poslovanja čine:

1. Potraživanja za poreze………………………......……………………............…91.802,89 kn
2. Potraživanja za prihode od imovine………............…………………..4.886.262,75 kn
3. Potraživanja za upravne i administrativne pristojbe, pristojbe po posebnim propisima i naknade……………………........................................................298.638,37 kn
4. Potraživanja od prodaje neproizvedene dugotrajne imovine…………...............................................................................……......3.916.434,04 kn

Najveći udio u financijskoj imovini čine potraživanja za prihode od imovine, a najvećim dijelom se odnose na potraživanja za dane koncesije (4.669.744,99 kn) i potraživanja od zakupa i iznajmljivanja imovine (211.976,68 kn).

Osim potraživanja za prihode od imovine, značajan udio u financijskoj imovini pripada i potraživanjima od prodaje neproizvedene dugotrajne imovine odnosno 3.916.434,04 kn, a odnose se na prihode od prodaje poljoprivrednog zemljišta u vlasništvu Republike Hrvatske.

Potraživanja za upravne i administrativne pristojbe, pristojbe po posebnim propisima i naknade podrazumijevaju potraživanja za prihode od vodnog gospodarstva (151.914,00 kn), potraživanja za komunalni doprinos (2.060,44 kn) te potraživanja za komunalnu naknadu (144.663,95 kn).

***OBVEZE***

Popisom obveza Povjerenstvo je utvrdilo da ukupne obveze općine Šodolovci čine:

1. Obveze za rashode poslovanja i
2. Obveze za nabavu nefinancijske imovine.

Vrijednost obveza za rashode poslovanja utvrđena je kako slijedi:

1. Obveze za zaposlene………………………………………………………………37.755,18 kn
2. Obveze za materijalne rashode…………………………………………..…..97.187,47 kn
3. Obveze za naknade građanima i kućanstvima.................................................1,40 kn
4. Obveze za kazne, naknade šteta i kapitalne pomoći.......................230.561,00 kn
5. Ostale tekuće obveze.......................................................................................10.906,23 kn

Najveći udio u obvezama za rashode poslovanja čine obveze za kazne, naknade šteta i kapitalne pomoći, a predstavljaju obvezu isplate štete pravnim i fizičkim osobama zbog elementarne nepogode.

Vrijednost obveza za nabavu nefinancijske imovine utvrđena je kako slijedi:

1. Obveze za nabavu proizvedene dugotrajne imovine………….…94.725,10 kn

Nakon obavljenog popisa imovine i obveza Povjerenstvo za popis imenovano od strane općinskog načelnika općine Šodolovci je utvrdilo da stvarno stanje u potpunosti odgovara stanju evidentiranom u poslovnim knjigama u koje su podaci uneseni temeljem ovjerenih i vjerodostojnih knjigovodstvenih isprava.

Povjerenstvo predlaže općinskom načelniku da razmotri ovo izvješće i donese Odluku o rezultatima popisa.

POVJERENSTVO ZA POPIS:

Jovana Avrić, v.r.

Branka Karan, v.r.

Vojislav Stojčić, v.r.

KLASA: 406-08/17-01/2

URBROJ: 2121/11-18-2

Šodolovci, 30. siječnja 2018.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_